|  |  |  |  |
| --- | --- | --- | --- |
| ΕΛΛΗΝΙΚΗ ΔΗΜOΚΡΑΤΙΑ **ΑΠΟΚΕΝΤΡΩΜΕΝΗ ΔΙΟΙΚΗΣΗ ΜΑΚΕΔΟΝΙΑΣ-ΘΡΑΚΗΣ**  **ΓΕΝΙΚΗ ΔΙΕΥΘΥΝΣΗ ΔΑΣΩΝ ΚΑΙ ΑΓΡΟΤΙΚΩΝ ΥΠΟΘΕΣΕΩΝ**  **ΔΙΕΥΘΥΝΣΗ ΔΑΣΩΝ ΔΡΑΜΑΣ**  **ΔΑΣΑΡΧΕΙΟ Κ.ΝΕΥΡΟΚΟΠΙΟΥ** | | ΕΡΓΑΣΙΕΣ: | **«ΦΥΤΩΡΙΑΚΕΣ ΕΡΓΑΣΙΕΣ ΣΤΟ ΔΑΣΙΚΟ ΦΥΤΩΡΙΟ ΔΑΣΩΤΟΥ ΓΙΑ ΤΟ ΕΤΟΣ 2019 »** |
| ΧΡΗΜΑΤΟΔΟΤΗΣΗ: | **ΠΡΟΓΡΑΜΜΑ ΔΗΜΟΣΙΩΝ ΕΠΕΝΔΥΣΕΩΝ 2019 της**  **ΣΑΕ 584 – Έργο 2014ΣΕ58400000** |
|  |  | 1. **ΠΡΟΫΠΟΛΟΓΙΣΜΟΣ** 2. **Κ.ΝΕΥΡΟΚΟΠΙ** 3. **ΑΡΙΘΜ. ΠΡΩΤ.** | 1. **8.100 € ΜΕ ΦΠΑ** 2. **26-07-2019** 3. **10918** |

|  |
| --- |
| **ΤΕΧΝΙΚΗ ΠΕΡΙΓΡΑΦΗ ΕΡΓΑΣΙΩΝ** |

ΙΟΥΛΙΟΣ **2019**

1. **Αντικείμενο**

Αντικείμενο της παρούσας είναι η εκτέλεση όλων των φυτωριακών εργασιών, όπως σπορές, φυτεύσεις, σκαλίσματα, ποτίσματα, κλαδέματα φυτών και γενικά κάθε εργασία στα φυτώρια που ορίζεται από την επιτροπή παρακαλουθησης του άρθρου 221 του Ν.4412/2016 και με τις οδηγίες του Προϊσταμένου της Υπηρεσίας.

Πιο συγκεκριμένα η υλοποίηση των εργασιών θα γίνει στην περιοχή του Δασικού Φυτωρίου Δασωτού (φυτώριο) και αφορά την εκτέλεση, με συνεργείο ανειδίκευτων εργατών, που συγκροτούνται με μέριμνα του αναδόχου, των παρακάτω εργασιών :

1. Ποτίσματα - Περιποιήσεις (Σκαλίσματα, βοτανίσματα σπορείων, μονοετών και διετών πλατύφυλλων και κωνοφόρων)

2. Εξαγωγή, συσκευασία, φόρτωση μονοετών και διετών πλατύφυλλων και κωνοφόρων.

3. Καθαρισμός Τάφρου.

4. Συντήρηση Περίφραξης.

1. **Τεχνική εκτέλεσης των εργασιών.**

Οι εργασίες θα εκτελούνται σύμφωνα με τους κανόνες της εφαρμοσμένης δασοκομικής επιστήμης από εργατικό προσωπικό, με τα εργαλεία και μηχανήματα του φυτωρίου, υπό την επίβλεψη της επιτροπής παρακολούθηση και τις οδηγίες της Υπηρεσίας.

Η εκτέλεση των εργασιών θα γίνεται την κατάλληλη για κάθε εργασία εποχή, ώστε να αποφεύγονται ζημιές.

Επειδή πρόκειται περί πολύ ευαίσθητου υλικού όπως είναι τα φυτάρια, απαιτείται το εργατικό προσωπικό να είναι πολύ προσεκτικό και να διαθέτει υπομονή, συγκέντρωση και καλή όραση. Σε περίπτωση που παρατηρούνται επανειλημμένες απροσεξίες για οποιοδήποτε λόγο, τότε το προσωπικό αυτό θα αντικαθίσταται άμεσα από τον ανάδοχο.

Ο ανάδοχος υποχρεούται πριν την έναρξη των εργασιών να δώσει όλες τις απαραίτητες τεχνικές οδηγίες στο εργατικό του προσωπικό προκειμένου να εκτελέσουν τις εργασίες με επιμέλεια και σύμφωνα με τις αρχές της Υπηρεσίας και με τους κανόνες της εφαρμοσμένης δασοκομικής επιστήμης.

1. **Χρονική διάρκεια των εργασιών**

Η εκτέλεση των εργασιών θα ολοκληρωθεί εντός τεσσάρων (4) μηνών.

1. **Ποσοτικά δεδομένα**

|  |  |  |  |  |
| --- | --- | --- | --- | --- |
| α/α | ΕΝΔΕΙΞΕΙΣ ΤΩΝ ΕΡΓΩΝ |  | Μονάδες  εργασίας  που θα  εκτελεστούν | Είδος  των  μονάδων |
| 1 | Πότισμα φυτοσσάκων με εργάτες |  | 17,00 | Στρ. |
| 2 | Βοτάνισμα – Αραιώσεις φυτλωσακων |  | 15.486,00 | τεμ |
| 3 | Σκάλισμα-βοτάνισμα φυταρίων |  | 10 | Στρ. |
| 4 | Πότισμα με κατάκλιση με εργάτες |  | 28 | Στρ. |
| 6 | Καθαρισμός Τάφρου |  | 100,0 | Μέτρ. |
| 7 | Συντήρηση Περίφραξης |  | 100,0 | Μέτρ. |

* **Περιποίηση φυτευτικού υλικού**

Η επιτυχημένη παραγωγή άριστου φυτευτικού υλικού προϋποθέτει την εφαρμογή μιας σειράς καλλιεργητικών φροντίδων που αποσκοπούν στην εξασφάλιση ευνοϊκού αυξητικού περιβάλλοντος για τα φυτάρια. Οι φροντίδες που διενεργούνται για την καλύτερη ανάπτυξη των φυταρίων είναι το βοτάνισμα, η αραίωση, η άρδευση, .

**Ποτίσματα**

1. **Πότισμα φυτοσσάκων με εργάτες** : Οι **αρδεύσεις** των φυταρίων στους φυτόσακους σπορεία παλαιωτέρων ετών και στα φετινά θα επαναληφθούν φορές συνολικά 17 στρ.. **Σύνολο = 4,25\*4 = 17**
2. **Πότισμα με κατάκλιση με εργάτες** στην έκταση των φυταρίων των προηγούμενων ετών (5,6 στρ.) 5 φορές, με κατάκλιση, σε διάστημα μεγαλύτερο των 10 ημερών μεταξύ των διαδοχικών αρδεύσεων, κυρίως σε ξηρές περιόδους. **Σύνολο = 5,6\*5 = 28**

**Σκάλισμα-βοτάνισμα φυταρίων:**

Το **βοτάνισμα** αποσκοπεί στην απομάκρυνση των ζιζανίων που ανταγωνίζονται τα φυτάρια τόσο στα σπορεία όσο και στους φυτοσάκους, ενώ το σκάλισμα βελτιώνει την ανάπτυξη των φυταρίων με τον αερισμό του ριζικού τους συστήματος. Το βοτάνισμα θα γίνει 2 φορές σε ολόκληρη την έκταση στα φυτάρια των προηγούμενων ετών (5 στρ.), ταυτόχρονα με την **αραίωσή** τους. Τα βοτανίσματα – σκαλίσματα θα διενεργηθούν μετά από βροχή ή άρδευση, όταν το έδαφος βρίσκεται στο άριστο της υγρασίας του, δηλαδή όταν δεν δημιουργείται λάσπη και δεν είναι τελείως ξηρό.

* **Συντήρηση Χώρου Φυτωρίου**

Για την σωστή λειτουργία του Φυτωρίου χρειάζεται να γίνουν οι παρακάτω εργασίες: Συντήρηση Τάφρου (Υδραύλακος) σε μήκος 100 μέτρα. Θα γίνει καθαρισμός του Υδραύλακος με εργάτες σε θέσεις που έχει βουλώσει από φερτά υλικά.

Συντήρηση Περίφραξης σε Μήκος 100 μέτρα. Το μήκος της περίφραξης του φυτωρίου είναι 1.122 μέτρα, με την παρέλευση των ετών χρειάζεται κατά θέσεις η περίφραξη συντήρηση για να αποφευχθεί η καταστροφή της, που θα έχει σαν αποτέλεσμα να μπουν στον χώρο αιγοπρόβατα και να παρατηρηθεί καταστροφή στα φυτά του φυτωρίου.

Οι εργασίες που θα γίνουν είναι :

Επανατοποθέτηση του σύρματος σε θέσεις που λύθηκε ή καταστράφηκε.

Έμπιξη των πασσάλων όπου πέσανε.

Οι παραπάνω εργασίες θα εκτελεστούν με εργάτες.

1. **Συνολική προεκτιμώμενη αξία των εργασιών**

Λόγω της πολυπλοκότητας παρακολούθησης του παραδοτέου της παρούσας υπηρεσίας λόγω της ειδικής φύσης της επιλέχθηκε ως μονάδα επιμέτρησης η ανθρωποημέρα παραγώμενου έργου.

Η εκτιμηθείσα αξία των εργασιών ανέρχεται σε 8.100 € (με ΦΠΑ 24%) και περιλαμβάνει τη συνολική προεκτιμώμενη αμοιβή των :

Α. Ενενήντα ένα (91) ανθρωποημερών (συνολικά) με 8 ώρες εργασίας

α) Δέκα επτά (17 ) ανθρωποημέρες στην έδρα στο Δασικό Φυτώριο Δασωτού

β) Εβδομήντα τέσσερις (74 ) ανθρωποημέρες στην έδρα του Δασαρχείου Κ.Νευροκοπίου και μεταφορά στο Δασικό Φυτώριο Δασωτού για την συνδρομή στην διοικητική υποστήριξη (Απουσιολόγιο – Πρόγραμμα έργων και εργασιών, παραλαβή υλικών κλπ.) και των φυτωριακών εργασιών στο Δασικό Φυτώριο Δασωτού για ποτίσματα κλπ. .

Η παρούσα σύμβαση χρηματοδοτείται από το Πρόγραμμα Δημοσίων Επενδύσεων 2019 της ΣΑΕ 584 – Έργο 2014ΣΕ58400000 του Προγράμματος Δημοσίων Επενδύσεων και βαρύνει τους κωδικούς 2014ΣΕ58400000, από το οποίο μας κατανεμήθηκε το ποσό των 9.000 € με τη Απόφαση του Υ.Π.ΕΝ με αρ.πρωτ. **ΥΠΕΝ/ΔΠΔΠ/59551/404/1-07-2019 (ΑΔΑ: Ω2ΤΑ4653Π8-ΚΩΧ)** απόφαση του ΥΠΕΚΑ « 1η έγκριση διάθεσης πίστωσης του Ορίου Πληρωμών της ΣΑΕ 584 του Προγράμματος Δημοσίων Επενδύσεων 2019 στις Δασικές Υπηρεσίες των Αποκεντρωμένων Διοικήσεων » Την κατανομή ορίου Πληρωμών της **ΣΑΕ 584** με την αριθ. **9269/5-7-2019 (ΑΔΑ: ΨΥΘΠΟΡ1Υ-ΧΡ1)** απόφαση της Δ/νσης Δασών Δράμας με κατανομή για το έργο **2014ΣΕ58400000**  Καλλιέργεια δημόσιων δασικών φυτωρίων , σποροσυλλογή και διαχείριση σποροπαραγωγών κήπων και συστάδων – Κέντρο Επεξεργασίας , Ελέγχου και Πιστοποίησης Δασικού Πολλαπλασιαστικού Υλικού ποσού **9.000 €** για το Δασαρχείο Κ.Νευροκοπίου. Την αριθμ. πρωτ. 10621/22-07-2019 (ΑΔΑ: **7ΖΡΟΟΡ1Υ-7ΧΗ**) Απόφαση του Δασαρχείου Κ.Νευροκοπίου για την κατανομή του παραπάνω ποσού όπως παρακάτω:

1. Φυτωριακές Εργασίες : Διενέργεια Συνοπτικού Διαγωνισμού για τις εργασίες ΄΄ Φυτωριακές Εργασίες στο Δασικό Φυτώριο Δασωτού΄΄ για συνολική Δαπάνη 8.100 € με ΦΠΑ ( 6.532,26 +1.567,74 ΦΠΑ = 8.100 € με ΦΠΑ)

2.Προμήθεια Υλικών ( Τύρφη, Περλίτη, δίκτια σκίασης φυτών , νάιλον Θερμοκηπίων (γιαούφασμα) , λιπάσματα, εντομοκτόνα και μυκητοκτόνα σκευάσματα, υλικά άρδευσης ) απαραίτητα για την παραγωγή φυτών για συνολική Δαπάνη 900 € με ΦΠΑ ( 725,81 +174,19 ΦΠΑ = 900 € με ΦΠΑ)

1. **Επισημάνσεις για το εργατοτεχνικό προσωπικό εκτέλεσης των εργασιών**

Το προσωπικό που θα προσλαμβάνεται με μέριμνα του αναδόχου θα είναι της απόλυτης έγκρισης της Υπηρεσίας. Η τεχνική του κατάρτιση και η απόδοσή του θα ελέγχονται από την επιτροπή παρακολούθηση και τους επιστάτες του φυτωρίου, οι οποίοι σε περίπτωση ακαταλληλότητας θα επιβάλλουν την αντικατάστασή του.

Οπωσδήποτε ο ανάδοχος θα επιλέγει το προσωπικό από τις πλησιέστερες περιοχές. Θα προτιμούνται άτομα με πείρα, που να έχουν απασχοληθεί σε αντίστοιχες εργασίες στο παρελθόν και να είναι εξακριβωμένη η ποιότητα και ποσότητα της εργασίας τους.

Τα άτομα που θα εργάζονται θα είναι προσωπικό του αναδόχου και σε καμία περίπτωση δεν αποκτούν κανενός είδους εργασιακή σχέση με το Δημόσιο.

Η μεταφορά των εργατών στα φυτώρια και η επιστροφή τους θα γίνεται με δικά τους μεταφορικά μέσα.

Ώρες εργασίας 7:00 π.μ. έως 3:00 μ.μ. όλες τις ημέρες εκτός Σαββάτου, Κυριακής και αργιών.

|  |  |
| --- | --- |
| **Κ.Νευροκόπι 26-07-2019** | |
| **Ο Συντάκτης** | **ΘΕΩΡΗΘΗΚΕ**  **Ε.Σ.Α.Δ.Μ.-Θ.**  **Ο Αναπληρωτής Δασάρχης Κ.Νευροκοπίου** |
| **Μαναρίδης Μιχαήλ**  **Δασολόγος με Α’ βαθμό** | **Μαναρίδης Μιχαήλ Δασολόγος με Α’ βαθμό** |

**ΘΕΩΡΗΘΗΚΕ-ΕΓΚΡΙΘΗΚΕ ΜΕ ΤΟ ΑΡΘΜ**

**10989/29-7-2019 (ΑΔΑ: ΩΛΤ5ΟΡ1Υ-ΑΛ3)**

**Η Δ/ντρια Δασών Δράμας**

**α/α**

**Τσίγγης Ανδρέας**

**Δασολόγος με Α’ βαθμό**